শাহিদ ছবির জন্য একদম রাজপুত যোদ্ধার মতো চেহারা তৈরি করেছেন। পদ্মাবতীর স্বামী রাজা রতন সিংহের চরিত্রে তিনি। নিজের ডায়েটও একেবারে বদলে ফেলেছেন স্রেফ এই চরিত্রটার জন্যই। কানাডা থেকে বিশেষ শেফ এসেছেন তাঁর জন্য। যাঁর হাতেই শাহিদের খাওয়াদাওয়ার দায়িত্ব। এ দিকে শাহিদ আবার ভেজিটেরিয়ান। তাই শাকসবজি আর ফলের উপর ভিত্তি করেই তাঁর খাদ্যতালিকা তৈরি করেছেন শেফ কেলভিন। তিনটে বড় মিল এবং দিনে দু’বার স্ন্যাক্স রয়েছে শাহিদের ডায়েটে। যেখানে প্রচুর সবুজ সবজি, হাই প্রোটিন সমৃদ্ধ শস্য আর স্বাস্থ্যকর কার্বোহাইড্রেট রাখা হয়েছে। কড়া নিয়মের খাওয়াদাওয়ার বাইরে শাহিদের জিম-চর্চা তো চলছেই।